# Bekendtgørelse om takster for administration pr. 1. januar 2024 i henhold til lov om arbejdsskadesikring i Grønland

[De nye takster er markeret med gult]

I medfør af § 64, stk. 4, og § 74, stk. 2, i lov om arbejdsskadesikring i Grønland, jf. lovbekendtgørelse nr. 75 af 16. januar 2017, fastsættes efter indstilling fra bestyrelsen for Arbejdsmarkedets Erhvervssikring og efter forhandling med social- og boligministeren:

*Takster for Arbejdsmarkedets Erhvervssikrings og Ankestyrelsens administration af sager omfattet af lov om arbejdsskadesikring i Grønland*

§ 1. Betalingen for Arbejdsmarkedets Erhvervssikrings administration af de forhold, der er omfattet lov om arbejdsskadesikring i Grønland og af tidligere gældende anordninger, og som vedrører forsikringsselskaber eller Arbejdsmarkedets Erhvervssygdomssikring, jf. lovens § 64, sker efter følgende takster:

1. Ulykkestilfælde: 12.830 kr.
2. Erhvervssygdomme: 5.660 kr.

Stk. 2. De i stk. 1 anførte takster betales for behandling af nyanmeldte sager og for behandling af sager i forbindelse med revision og genoptagelse.

§ 2.Betalingen for Ankestyrelsens administration af sager oprettet 1. januar 2024 eller senere udgør 10.300 kr. pr. delafgørelse.

.

*Betaling for udtalelser efter § 74 i lov om arbejdsskadesikring i Grønland og § 10 i anordning nr. 796 af 1. oktober 1993 om ikrafttræden af lov om erstatningsansvar i Grønland, jf. bekendtgørelse nr. 1078 af 11. september 2015*

§ 3. Betalingen for udtalelser efter lovens § 74 sker efter følgende takster:

1. Udtalelse om erhvervsevnetab: 24.390 kr.
2. Øvrige udtalelser: 9.350 kr.

Stk. 2. Den i stk. 1, nr. 1, anførte takst anvendes også særskilt for udtalelser om, hvorvidt det på nærmere angivne tidspunkter på grundlag af nærmere anførte sagsakter var muligt at skønne midlertidigt eller endeligt over skadelidtes fremtidige erhvervsevne, uanset om der samtidig anmodes om andre udtalelser.

Stk. 3. Beløb efter stk. 1 og 2 indbetales samtidig med anmodningen om udtalelsen.

Ikrafttræden

§ 4. Bekendtgørelsen træder i kraft den 1. januar 2024.

Stk. 2. Bekendtgørelse nr. 1516 af 13. december 2022 om takster for administration pr. 1. januar 2023 i henhold til lov om arbejdsskadesikring i Grønland ophæves.

Beskæftigelsesministeriet, den XX. yyyyy 2023

Underskriver 1

/ Underskriver 2